ખૂબસૂરતને ડિઝ્નીના બાળકોના એક રાજકુમાર-રાજકુમારીની વાર્તા ધરાવતી ફિલ્મ કહેવી વધુ યોગ્ય ગણાશે. ફિલ્મમાં એક પ્રિંસ છે વિક્રમ રાઠોડ (ફવાદ ખાન) કે જેમને હસતા નથી આવડતું અને જેઓ બહુ માપી-તોલીને શબ્દ પ્રયોગો કરે છે. બીજી બાજુ છે મિલી ચક્રવર્તી (સોનમ કપૂર) કે જે બોલવાનું ચાલુ કરે, તો તેને ચુપ કરાવવી અશક્ય થઈ પડે છે. પ્રિંસ અને મિલીની મુલાકાત, ઝગડો, ફરી પ્રેમ અને પછી ફિલ્મનું હૅપ્પી એન્ડિંગ. ડિઝ્નીની ફિલ્મોમાં આવુ જ થતું હોય છે.